Държавен вестник, бр. 82, 2018 г., стр. 9

БРОЙ  82	
Д Ъ Р Ж А В Е Н  В Е С Т Н И К 	
СТР.  9  
Здравословното състояние на кандидата се 
удостоверява с медицински документ, доказващ, 
че професията, по която желае да се обучава, 
не му е противопоказна. 
1.2. Валидиране и професионални знания, 
умения и компететнтости
Придобиването на квалификация по профе-
сията „Инструктор по адаптирана физическа 
активност и спорт за хора с увреждания“ или 
по част от нея чрез валидиране на придобити с 
неформално или информално учене резултати от 
ученето се осъществява съгласно Наредба № 2 
от 2014 г. за условията и реда за валидиране на 
професионални знания, умения и компетентно-
сти, издадена от министъра на образованието и 
науката (ДВ, бр. 96 от 2014 г.).
2. Описание на професията
2.1. Трудови дейности, отговорности, лич-
ностни качества, особености на условията на 
труд, оборудване и инструменти, изисквания 
за упражняване на професията, определени в 
законови и подзаконови актове (здравословно 
състояние, правоспособност и др.)
Инструкторът по адаптирана физическа ак-
тивност (АФА) и спорт за хора с увреждания – по 
един или няколко вида спорт, е лицето, което 
отговаря за периода на физическа и психиче-
ска подготовка на хората с увреждания, които 
спортуват.
Инструкторът поддържа многобройни профе-
сионални контакти – с изпълнителни директори, 
мениджъри, рехабилитатори, кинезитерапевти, 
медицински лица, с поддържащите спортните 
бази, с представители на фирми – производители 
на спортни уреди, съоръжения и екипировка. 
Инструкторът работи с разнообразни уреди 
и съоръжения, екипировка, информационни 
материали и документация в открити и закрити 
спортни съоръжения – зали, стадиони, басейни, 
фитнес и здравни центрове. 
Той упражнява своята дейност в спортни 
клубове, спортни федерации, ученически спорт-
ни школи, фитнес клубове, центрове за спорт, 
здраве и рекреация, дневни центрове, центрове 
за социална рехабилитация и интеграция, домове 
за хора с увреждания, домове за стари хора и 
други организации в публичния, частния и не-
правителствения сектор, в които се осигурява 
достъп и възможности на хора с увреждания 
(деца, младежи и възрастни) за избор и включ-
ване в практикуване на адаптирани двигателни 
активности и видове спорт с обучително-трени-
ровъчен оздравителен и рекреационен характер.
Инструкторът по АФА и спорт за хора с увреж-
дания организира и провежда спортни занимания 
предимно в областта на спорта в свободното 
време и спорта за всички. Провежда трениро-
въчни занимания с групи за начално обучение в 
спортните клубове за хора с увреждания или в 
спортните клубове, в които са включени и хора 
с увреждания. Подкрепя лица с увреждания при 
участието им в масови спортни мероприятия. 
Съвместно с треньора по АФА и спорт за хора 
с увреждания инструкторът участва в изготвянето 
на индивидуалния план за развитие на спортни-
те качества на съответното лице с увреждане и 
проследява цялостната му подготовка, както и 
участието му в спортни прояви. Инструкторът 
по АФА и спорт за хора с увреждания дава на-
соки за подходяща подкрепяща среда и определя 
подходящите места за тренировки. Определя 
формата на тренировките, тяхната продължи-
телност и честота, както и оптималния бpой 
участващи в спортните занимания според спе-
цификата на уврежданията на лицата. В процеса 
на работа определя екип от специалисти, които 
да спомагат и съдействат за общото развитие на 
физическата активност на хората с увреждания 
(рехабилитатори, психолози, супервайзъри, со-
циални работници и др.). Инструкторът изцяло 
подкрепя самостоятелното физическо развитие 
на хората с увреждания и следи за минималната 
им зависимост от друго лице. Работи за повиша-
ване на физическата активност и независимост 
на спортуващите. Основни цели на работата на 
инструктора по АФА и спорт за хора с увреждания 
са положителното повлияване на здравословното 
и функционалното състояние, мотивационните 
и адаптационните възможности, физическото 
развитие и дееспособността, социалната адапта-
ция и интеграция и постигането на относителна 
самостоятелност.
Инструкторът изпълнява задълженията си 
като член от професионалния екип съгласно изис-
кванията на спортната организация (или фирма) 
при планиране и извършване на определените 
от работодателя трудови дейности.
Хората, упражняващи тази професия, трябва 
да имат разбирането, че хората с увреждания 
притежават същите човешки права като всички 
граждани, включително и правото на достъп до 
спорт и занимания с физическа активност. Про-
фесията съчетава няколко елемента – социална 
адаптация и терапия, повишаване на физическа-
та активност на лицата и интегрирането им в 
различни групи.
Инструкторът по АФА и спорт за хора с 
увреждания изпълнява дейности, които могат 
да се групират като подготвителни, основни и 
заключителни.
Подготвителните дейности обхващат:
– запознаване с длъжностната характеристика, 
разработена и утвърдена от работодателя;
– запознаване с изискванията за здравословни 
и безопасни условия на труд;
– запознаване с динамиката на организаци-
онната структура на спорта в Република 
България и на спортната организация, 
където работи;
– участие в предварителни проучвания за 
ориентацията, предпочитанията и моти-
вацията на кандидатите за занимания със 
спорт и насочване при избора на конкретен 
вид спорт/ове от лицата;
– участие в диагностичните процедури за 
първоначални проучвания на възрасто-
вите и психо-физическите особености на 
кандидатите за занимания със спорт; запо-
знаване с резултатите от проучванията за 
здравословното състояние на кандидатите